मुंबई. 'तारक मेहता का उल्टा चश्मा' के मेकर्स ने फाइनली शो में टप्पू का रोल कर रहे भव्य गांधी के रिप्लेसमेंट को लेकर चुप्पी तोड़ दी है। उनके मुताबिक, भव्य के अनप्रोफेशनल रवैये के चलते उन्होंने उन्हें राज अंदकत से रिप्लेस किया है। dainikbhaskar.com से बातचीत में प्रोड्यूसर असित मोदी ने कहा, "जब हमें भव्य की सबसे ज्यादा जरूरत थी, तब उन्होंने हमारा शो छोड़ दिया।" असित मोदी ने और क्या कहा...
असित ने आगे बताया, "मैं उनके लिए पिता की तरह था और उन्हें पिछले सालों में हमेशा सपोर्ट करता रहा। उन्होंने हमें बिना बताए गुजराती फिल्म साइन कर ली। लेकिन मैंने तब तक उनके काम में दखल नहीं दिया, जब तक मेरे शो को कोई परेशानी नहीं हुई। जब हम रिपब्लिक डे स्पेशल एपिसोड शूट कर रहे थे, तब टप्पू की वहां जरूरत थी। लेकिन उन्होंने शूट से इनकार कर दिया। मैं अपने और अपनी टीम के प्रति उनका व्यवहार देखकर दुखी था।"
"मैंने हमेशा उन्हें सपोर्ट किया, लेकिन कोई किसी के अनप्रोफेशनल रवैये को कब तक बर्दाश्त कर सकता है। हमारे पास उन्हें रिप्लेस करने के अलावा कोई दूसरा ऑप्शन नहीं था। ऐसा लगता है कि सक्सेस उनके सिर चढ़ गई है। लेकिन हमें यह नहीं भूलना चाहिए कि शो को पॉपुलर कराने में टप्पू के किरदार का अहम रोल रहा है। खैर, मुझे उनसे कोई दिक्कत नहीं है। हमारा पूरा फोकस अब राज और टप्पू सेना पर है।"
राज अंदकत ने भी की बात
भव्य गांधी की जगह टप्पू का रोल करने आए राज अंदकत से भी इस दौरान हमसे बात की। राज ने बातचीत में बताया, "मैंने यह शो खूब देखा है। मैंने टप्पू को बच्चे से बड़ा होते देखा है। यह बहुत ही स्ट्रॉन्ग और पॉजिटिव कैरेक्टर है। मैं असितजी का शुक्रगुजार हूं कि उन्होंने मुझे यह रोल करने का मौक़ा दिया।" बता दें कि आखिरी बार 'एक रिश्ता साझेदारी का' में नजर आए राज फिलहाल, मास मीडिया की पढ़ाई कर रहे हैं। वे टप्पू के बर्थडे से शो में दिखाई देंगे।
आगे की स्लाइड्स में देख सकते हैं राज की कुछ PHOTOS...
hin_Deva hin_Deva hin_Deva hin_Deva hin_Deva hin_Deva